राज मैथिलीक वरेण्य कवि आ प्रयोगधर्मी गीतकार छथि। 'ऐ अकाबोन मे' शीर्षक सँ एकमात्र कविता संग्रह प्रकाशित छनि। राज बहुविधावादी रचनाकार छथि आ हिनक विभिन्न विधाक पोथी सभ प्रकाशनक बाट ताकि रहल अछि।
 राजक कविता मे एक दिस सामाजिक विखंडनक पीड़ा अछि तँ दोसर दिस आंचलिक सौंदर्य आ संस्कारक आग्रह। राजक इएह आग्रह हुनका लोकसरोकारी बनबैत अछि आ हुनक प्रतिबद्धता मे मिथिलाक लोक आ माटि सन्निहित भए जाइत अछि। किंसाइत तेँ राज केँ पाजेबक रुनझुन सँ बेसी बरदक गराक घंटीक टुन-टुन बेसी सम्मोहक लगैत छनि।
 राज कोनो नव समाज गढ़बाक आग्रही नहि छथि अपितु समाजक आग्रह मे व्याप्त यथास्थितिवादक परती केँ तमैत अपन यथेष्ठ पएबाक हेतु संघर्ष आ नवीन वैचारिकताक पक्षधर छथि। राजक एहि समाजक चास-बास कतहुँ सँ 'मोनोलिथिक' नहि अछि। एहि चास-बास मे हजाम, मजूर, प्रेमिका, धान, फुलाएल मटरक फूल आओर ओहन समस्त वस्तु-जात जे समाजक निर्माण प्रक्रियाक अन्यतम साक्षी अछि, सम्पूर्णताक संग ठाढ़ भेटैत अछि।
 राजक काव्य भाषा आ कविताक अन्तरलय मे एकटा विशिष्ट आकर्षण भेटैत अछि। एहि आकर्षणक एक अंत पर अछि प्रेम आ दोसर अंत पर प्रतिकार। प्रेम आ प्रतिकारक ई केमिस्ट्री विलक्षण अछि। अपन परिवेशक एहन सम्मोहक चित्रण, अपन भाषाक एहन मौलिक विन्यास, अपन लोक आ माटिक प्रति एहन अगाध स्नेह, प्रेमक एतेक तन्नूक संबोधन, संबंधक एतेक सहज स्वीकारोक्ति आ प्रतिरोधक एतेक मुखरित स्वरूप समुच्चय मे अन्यत्र भेटब दुर्लभ अछि।
 चिड़ै - चुनमुनी गबैछ 'शोकगीत'
जे ओकर बाबू पू- भर सँ कमाक' ओतै ।
 सुनबासँ पहिने देखै छियै ?
 साझी नै भ' सकै छी !
 अवाज अबै छै त'
आबह मीत !
 आ रोटीक टोहमे सहयात्रा करी ।
 बेंतक दुखमोचनी छौंकीक डरे सिटपिटाएल ठाढ़ चटिया सब।
 जिरतिया आकि मनेजर बनल कोनो मास्टर।
 परीकथे बनल रहतै ?
 ढहैत रहतै ?
 सुनै जाउ !
 सुनै जाउ ! !
 सुनै जाउ ! ! !
 सुनै जाउ !
 शाही फरमान।
 साफे क'
दोखो स'
गाओत।
 सम्हारत कमान।
 ये दिल धड़का'।
 अहाँ घुरि जाउ हे पिता !
 अहाँक रक्तहीन टांग छोड़ि रहल ऐ अहाँक संग,
जे कहैत छल 'तोहर प्रेत भागि गेलौ'
आब अहाँ पार करबाक विचार नै करु,
अहाँ बिलमि जाउ,
हमरा चल' दिअ'
ओ पीट देत।
 अनावश्यक विस्तार। 